pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-กรุงไทยติวเข้ม SMEs สร้างเครือข่ายส่งออก CLMV
วันพุธที่ 16 พฤษภาคม 2561
กรุงไทยติวเข้ม SMEs สร้างเครือข่ายส่งออก CLMV
ธนาคารกรุงไทย จับมือ 2 พันธมิตร จัดอบรมด้านการส่งออกให้ผู้ประกอบการ SMEs พร้อมเชิญนักธุรกิจในแถบ CLMV ร่วมสร้างเครือข่ายธุรกิจ อบรมฟรีไม่มีค่าใช้จ่าย พร้อมรับสิทธิเป็นสมาชิกกรมส่งเสริมการค้าระหว่างประเทศ เข้าร่วมงานแสดงสินค้าในต่างประเทศ
นายปฎิเวช สันตะวานนท์ ผู้ช่วยกรรมการผู้จัดการใหญ่อาวุโส สายงานธุรกิจขนาดกลาง ธนาคารกรุงไทย เปิดเผยว่า ธนาคารร่วมมือกับกรมส่งเสริมการค้าระหว่างประเทศ กระทรวงพาณิชย์ และกรมส่งเสริมอุตสาหกรรม กระทรวงอุตสาหกรรม จัดอบรมหลักสูตร “SMEs CLMVT Genius Exporter 2018” โดยผู้เข้าอบรมไม่ต้องเสียค่าใช้จ่าย เพื่อพัฒนาศักยภาพที่สําคัญ ต่อการดําเนินธุรกิจส่งออกไปยังประเทศต่างๆ ทั่วโลกให้กับผู้ประกอบการ SMEs ไทย โดยเชิญนักธุรกิจในแถบประเทศ CLMVT ได้แก่ กัมพูชา ลาว เมียนมาร์ เวียดนาม และไทย มาเข้าร่วมอบรมด้วย เพื่อสร้างเครือข่ายธุรกิจ ระหว่างการอบรมใช้ภาษาอังกฤษ
สําหรับคุณสมบัติผู้เข้าร่วมอบรมเพียงเป็นเจ้าของนิติบุคคล(ถือหุ้นเกิน 51%) เป็นเจ้าของ Brand สินค้าและบริการที่จดทะเบียนกับกรมทรัพย์สินทางปัญญา จดทะเบียนทําธุรกิจไม่ต่ํากว่า 3 ปี และมีประสบการณ์ด้านการส่งออกไม่น้อยกว่า 1 ปี โดยหลักสูตรเน้นการสร้าง Branding เจาะลึกกฎหมายการทําธุรกิจ และการทํา Joint Venture การวิเคราะห์ตลาดผู้บริโภคและการใช้นวัตกรรม การทํา Digital Marketing การออกแบบ Packaging กําหนดอบรมระหว่างวันที่ 24 -29 พฤษภาคม 2561 ที่สถาบันพัฒนาผู้ประกอบการค้ายุคใหม่ กรมส่งเสริมการค้าระหว่างประเทศ รัชดาภิเษก
นายปฎิเวช สันตะวานนท์ กล่าวต่อไปว่า ผู้เข้าร่วมอบรมจะได้รับสิทธิประโยชน์ต่างๆ เช่น เข้าร่วมงานแสดงสินค้าและการทํา Networking หรือ Business Matching ของกรมส่งเสริมการค้าระหว่างประเทศ และเข้าร่วมกิจกรรมต่างๆที่จัดโดยกระทรวงอุตสาหกรรม,ได้รับคําปรึกษาด้านการส่งออกและการบริหาร อัตราแลกเปลี่ยน จากผู้เชี่ยวชาญของธนาคาร ตลอดจนเข้าร่วมสัมมนาและกิจกรรมด้านการส่งออกของธนาคาร สนใจดูรายละเอียดได้ที่เว็บไซต์ https://sme.ktb.co.th
ฝ่ายสื่อสารองค์กรและภาพลักษณ์
โทร. 0-2208-4176-8
รัฐบาลไทย-ข่าวทำเนียบรัฐบาล-ครม.เห็นชอบหลักเกณฑ์การจัดการศึกษาของสถาบันอุดมศึกษาที่มีศักยภาพสูงจากต่างประเทศ
วันพฤหัสบดีที่ 19 ตุลาคม 2560
ครม.เห็นชอบหลักเกณฑ์การจัดการศึกษาของสถาบันอุดมศึกษาที่มีศักยภาพสูงจากต่างประเทศ
นพ.ธีระเกียรติ เจริญเศรษฐศิลป์ รัฐมนตรีว่าการกระทรวงศึกษาธิการ เปิดเผยมติคณะรัฐมนตรี เมื่อวันที่ 17 ตุลาคม 2560 ในส่วนที่เกี่ยวข้องกับกระทรวงศึกษาธิการ
นพ.ธีระเกียรติ เจริญเศรษฐศิลป์ รัฐมนตรีว่าการกระทรวงศึกษาธิการเปิดเผยมติคณะรัฐมนตรี เมื่อวันที่17ตุลาคม2560ในส่วนที่เกี่ยวข้องกับกระทรวงศึกษาธิการ คือ ได้เห็นชอบหลักเกณฑ์ รูปแบบ วิธีการ และเงื่อนไข ในการดําเนินการจัดการศึกษาของสถาบันอุดมศึกษาที่มีศักยภาพสูงจากต่างประเทศ
รมว.ศึกษาธิการ กล่าวว่า กระทรวงศึกษาธิการ โดยสํานักงานคณะกรรมการการอุดมศึกษา (สกอ.) ในฐานะฝ่ายเลขานุการคณะกรรมการพัฒนาการจัดการศึกษาโดยสถาบันอุดมศึกษาที่มีศักยภาพสูงจากต่างประเทศ (คพอต.) ได้จัดทําหลักเกณฑ์ รูปแบบ วิธีการ และเงื่อนไขในการดําเนินการจัดการศึกษาของสถาบันอุดมศึกษาที่มีศักยภาพสูงจากต่างประเทศตามคําสั่งหัวหน้าคณะรักษาความสงบแห่งชาติ ที่29/2560เรื่อง การส่งเสริมการจัดการศึกษาโดยสถาบันอุดมศึกษาที่มีศักยภาพสูงจากต่างประเทศลงวันที่26พฤษภาคม2560โดยมีสาระสําคัญ ดังนี้
1. สถาบันอุดมศึกษาที่มีศักยภาพสูงจากต่างประเทศที่เข้ามาดําเนินการจัดการศึกษาในประเทศไทย ต้องได้รับการรับรองในสาขาวิชาจากการจัดอันดับของ Quacquarelli Symonds (QS) หรือ Times Higher Education (THE)หรือหน่วยงานอื่น ๆ ตามที่ คพอต. เห็นชอบ และต้องจัดการเรียนการสอนในหลักสูตรที่เป็นประโยชน์และมีความสําคัญต่อการพัฒนาประเทศไทย ตามประกาศคณะกรรมการพัฒนาการจัดการศึกษา โดยสถาบันอุดมศึกษาที่มีศักยภาพสูงจากต่างประเทศ เรื่อง การกําหนดศาสตร์วิทยาการและสาขาวิชาที่เป็นประโยชน์และมีความสําคัญต่อการพัฒนาประเทศที่สถาบันอุดมศึกษาที่มีศักยภาพสูงจากต่างประเทศสามารถจัดการศึกษาในประเทศไทย
2. สถาบันอุดมศึกษาที่มีศักยภาพสูงจากต่างประเทศที่ได้รับอนุญาตให้เข้ามาจัดการศึกษาระดับอุดมศึกษาในประเทศไทยในหลักสูตร/สาขาวิชาใดต้องดําเนินการจัดการเรียนการสอนตามรูปแบบ หลักสูตร รายวิชา และคณาจารย์ตามกระบวนการและคุณภาพเดียวกับที่จัดการเรียนการสอนของหลักสูตร สาขาวิชานั้น ในวิทยาเขตหลัก (Main Campus) ของสถาบันอุดมศึกษานั้น
3. สถาบันอุดมศึกษาที่มีศักยภาพสูงจากต่างประเทศที่ประสงค์จะเข้ามาจัดการศึกษาในระดับอุดมศึกษาในประเทศไทย ต้องยื่นแบบฟอร์มคําขอจัดตั้งสถาบันอุดมศึกษาที่มีศักยภาพสูงจากต่างประเทศพร้อมหลักฐานที่เกี่ยวข้อง ต่อคณะอนุกรรมการพิจารณาคําขอจัดตั้งสถาบันอุดมศึกษาที่มีศักยภาพสูงจากต่างประเทศ ตามแบบฟอร์มที่สํานักงานคณะกรรมการการอุดมศึกษากําหนด
4. สถาบันอุดมศึกษาที่มีศักยภาพสูงจากต่างประเทศต้องจัดการศึกษาเฉพาะในเขตพื้นที่ระเบียงเศรษฐกิจพิเศษภาคตะวันออก (Eastern Economic Corridor : EEC)โดยไม่สามารถเปิดวิทยาเขตเพื่อจัดการศึกษานอกพื้นที่ได้ เว้นแต่ได้รับความเห็นชอบจาก คพอต. ซึ่งการจัดการศึกษาดังกล่าวต้องเป็นการดําเนินการร่วมกับสถาบันอุดมศึกษาของรัฐและเป็นการดําเนินการเพื่อประโยชน์ในการส่งเสริม สนับสนุน หรือพัฒนาการจัดการศึกษาภายในเขตพื้นที่ระเบียงเศรษฐกิจพิเศษภาคตะวันออก รวมถึงต้องจัดให้มีบริการที่เหมาะสมเพื่อประโยชน์ต่อการจัดการเรียนการสอนของนักศึกษา และใช้ประโยชน์ได้อย่างเสมอภาคเช่นเดียวกับนักศึกษาของสถาบันอุดมศึกษาในวิทยาเขตหลัก (Main Campus)
บัลลังก์ โรหิตเสถียร:สรุป
กลุ่มประชาสัมพันธ์ สํานักงานรัฐมนตรี และ
กลุ่มสารนิเทศ สอ.สป.:รายงาน
รัฐบาลไทย-ข่าวทำเนียบรัฐบาล-คณะกรรมการวัฒนธรรมแห่งชาติเตรียมเสนอปลากัดเป็นปลาประจำชาติไทย
วันอังคารที่ 22 มกราคม 2562
คณะกรรมการวัฒนธรรมแห่งชาติเตรียมเสนอปลากัดเป็นปลาประจําชาติไทย
รองนายกรัฐมนตรีเป็นประธานการประชุมคณะกรรมการวัฒนธรรมแห่งชาติ 1/2562
วันนี้ ( 22 มกราคม 2562) เวลา 14.30 น. ณ ห้องประชุม 301 ตึกบัญชาการ 1 ทําเนียบรัฐบาล นายวิษณุ เครืองาม รองนายกรัฐมนตรีเป็นประธาน การประชุมคณะกรรมการวัฒนธรรมแห่งชาติ ครั้งที่ 1/2562 ร่วมกับหน่วยงานที่เกี่ยวข้อง
ที่ประชุมเห็นชอบ ให้เสนอปลากัดเป็นปลาประจําชาติไทย โดยกรมประมงจะนําเสนอเข้าสู่วาระพิจารณาของคณะรัฐมนตรี (ครม.) โดยมีความเห็นประกอบการพิจารณาใน 3 มิติ ดังนี้ 1) มิติด้านวัฒนธรรม ประวัติศาสตร์ ความเป็นมา ความเกี่ยวเนื่องของวัฒนธรรมไทย โดยมีหลักฐานยืนยันว่า ปลากัดไทยปรากฏในบทประพันธ์ วรรณคดีไทยและประวัติศาสตร์ไทยมานานกว่า 100 ปี และเมื่อวันที่ 3 กันยายน 2556 กระทรวงวัฒนธรรมได้ประกาศขึ้นทะเบียนปลากัดไทยเป็นมรดกภูมิปัญญาทางวัฒนธรรมของชาติ ประเภทการจัดการทรัพยากรธรรมชาติเพื่อการอนุรักษ์และการใช้ประโยชน์อย่างยั่งยืน 2) มิติด้านความเป็นเจ้าของ ชื่อ“Siamese Fighting fish” ซึ่งเป็นชื่อที่ถูกพบในประวัติศาสตร์ เป็นที่บ่งบอกและได้รับการยอมรับเชิงวิชาการและในวงการวิชาการสัตว์น้ํา ยังมีข้อมูลระบุแหล่งพบปลากัดในแม่น้ําเจ้าพระยา 3) มิติด้านประโยชน์ หากประกาศให้ปลากัดไทยเป็นปลาประจําชาติ จะช่วยในการรักษาพันธุ์ ส่งเสริมการเลี้ยงปลากัดและสร้างนวัตกรรมด้านการเพาะพันธุ์ยังนําไปสู่การค้าเชิงพาณิชย์และก่อให้เกิดมูลค่าเพิ่มทางเศรษฐกิจ ทั้งยังสามารถถูกใช้เป็นสัญลักษณ์การประมงของไทย ประกอบสินค้าและผลิตภัณฑ์ต่างๆ เพื่อสะท้อนความเป็นไทย รวมทั้งยังทําให้สามารถนําไปเจรจาต่อรองตามอนุสัญญาว่าด้วยความหลากหลายทางชีวภาพ (Convention on Biological Diversity : CBD) เพื่อป้องกันการนําปลากัดไทยไปจดสิทธิบัตรอีกด้วย
...........................................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-แนวทางสำหรับแม่ครัวและผู้ประกอบอาหารในการป้องกันเชื้อโรค
วันเสาร์ที่ 20 มิถุนายน 2563
แนวทางสําหรับแม่ครัวและผู้ประกอบอาหารในการป้องกันเชื้อโรค
มีแนวทางอย่างไรบ้างนะ
รัฐบาลไทย-ข่าวทำเนียบรัฐบาล-ศธ.เผยยอดสถานศึกษาในพื้นที่เสี่ยงพายุโซนร้อนปาบึก
วันจันทร์ที่ 7 มกราคม 2562
ศธ.เผยยอดสถานศึกษาในพื้นที่เสี่ยงพายุโซนร้อนปาบึก
(4 ม.ค.2562) ศธ.เผยยอดสถานศึกษาในพื้นที่เสี่ยงพายุโซนร้อน "ปาบึก" ใน 16 จังหวัดภาคใต้และภาคใต้ชายแดน จํานวน 5,661 แห่ง สั่งปิดเรียนวันนี้ 1,482 แห่ง ล่าสุดได้รับความเสียหายจากพายุแล้ว 3 แห่ง
(4 ม.ค.2562) ศธ.เผยยอดสถานศึกษาในพื้นที่เสี่ยงพายุโซนร้อน "ปาบึก" ใน16 จังหวัดภาคใต้และภาคใต้ชายแดนจํานวน5,661 แห่ง สั่งปิดเรียนวันนี้ 1,482 แห่ง ล่าสุดได้รับความเสียหายจากพายุแล้ว 3 แห่ง
นายอํานาจ วิชยานุวัติ รองปลัดกระทรวงศึกษาธิการ(ศธ.) ในฐานะประธานคณะกรรมการศูนย์ป้องกันและบรรเทาภัยพิบัติพายุโซนร้อน “ปาบึก”(PABUK) กระทรวงศึกษาธิการเปิดเผยถึงรายงานสถานการณ์ภัยพิบัติพายุโซนร้อนปาบึก ณ วันที่ 4 ม.ค.2562 เวลา 12.45 น. ว่า ขณะนี้มีสถานศึกษาปิดเรียนแล้วจํานวน 1,482 แห่ง จากทั้งหมด 5,661 แห่ง แบ่งเป็น
สํานักงานศึกษาธิการภาค 6ตั้งอยู่ที่ ต.โพธิ์เสด็จ อ.เมืองนครศรีธรรมราช จ.นครศรีธรรมราช รับผิดชอบพื้นที่ จ.นครศรีธรรมราช เพชรบุรี ประจวบคีรีขันธ์ ชุมพร และสุราษฎร์ธานี มีสถานศึกษาปิดเรียนแล้ว 1,194 แห่ง มีสถานศึกษาที่ได้รับความเสียหาย 2 แห่ง
สํานักงานศึกษาธิการภาค 7ตั้งอยู่ที่ ต.ตลาดใหญ่ อ.เมืองภูเก็ต จ.ภูเก็ต รับผิดชอบพื้นที่ จ.ภูเก็ต ระนอง พังงา กระบี่ และตรัง ยังไม่มีสถานศึกษาปิดเรียนและได้รับความเสียหาย
สํานักงานศึกษาธิการภาค 8ตั้งอยู่ที่ ต.สะเตง อ.เมืองยะลา จ.ยะลา รับผิดชอบพื้นที่ จ.ยะลา พัทลุง สงขลา ปัตตานี นราธิวาส และสตูล มีสถานศึกษาปิดเรียนแล้ว 288 แห่ง และมีสถานศึกษาที่ได้รับความเสียหาย 1 แห่ง
Writtenbyบัลลังก์ โรหิตเสถียร
Photo Creditอานนท์ วิชานนท์
Rewriter/Editorบัลลังก์ โรหิตเสถียร
รัฐบาลไทย-ข่าวทำเนียบรัฐบาล-บีโอไอมั่นใจอุตฯอุปกรณ์การแพทย์หนุนเศรษฐกิจยุค 4.0
วันพฤหัสบดีที่ 20 กรกฎาคม 2560
บีโอไอมั่นใจอุตฯอุปกรณ์การแพทย์หนุนเศรษฐกิจยุค 4.0
บีโอไอเผยกิจการทางการแพทย์พัฒนารับนโยบายยุค 4.0 ชี้ ผู้เชี่ยวชาญไทยลงทุนผลิตกระดูกเทียมด้วยเครื่องพิมพ์สามมิติ ลดปัญหานําเข้าวัสดุที่มีขนาดไม่รับกับสรีระคนไทย  ยันแนวโน้มญี่ปุ่นมาแรงหลังผู้ผลิตรายใหญ่ลงพื้นที่เตรียมลงทุน
นางหิรัญญา สุจินัย เลขาธิการคณะกรรมการส่งเสริมการลงทุน (บีโอไอ) เปิดเผยว่า ขณะนี้การลงทุนในกลุ่มอุตสาหกรรมเป้าหมายเพื่อขับเคลื่อนเศรษฐกิจตามนโยบาย “ประเทศไทย 4.0” ของรัฐบาล ได้รับการตอบรับที่ดีจากนักลงทุนทั้งในและต่างประเทศ โดยเฉพาะการลงทุนในกิจการทางการแพทย์ตั้งแต่ต้นปี2560(มกราคม-มิถุนายน 2560) มีการยื่นขอรับส่งเสริมการลงทุนแล้ว19โครงการ เงินลงทุน 3,615 ล้านบาท
มีกิจการลงทุนที่น่าสนใจและเป็นกิจการของคนไทยที่ได้รับส่งเสริมการลงทุนแล้ว ได้แก่บริษัท เมติคูลี่ จํากัด ซึ่งเป็นการรวมตัวของผู้เชี่ยวชาญด้านศัลยกรรมกระดูก และผู้วิจัยด้านวิศวกรรมโลหการ (Metallurgical Engineering) จากสถาบันอุดมศึกษาของไทย เพื่อผลิตวัสดุฝังในร่างกาย ประเภทกระดูกเทียม และแผ่นโลหะดามกระดูก โดยนําเครื่องพิมพ์สามมิติ (3D)มาใช้ออกแบบและขึ้นรูปวัสดุให้ตรงกับ รูปร่าง หรือใกล้เคียงกับอวัยวะในส่วนเดิมของผู้ป่วยแต่ละราย (Customization)มากที่สุด  ซึ่งนวัตกรรม  ดังกล่าวจะช่วยแก้ปัญหากรณีผู้ป่วยที่มีปัญหาด้านกระดูกจากอุบัติเหตุหรือมีปัญหากระดูกในผู้ป่วยโรคมะเร็ง และที่ผ่านมาต้องใช้วัสดุนําเข้าจากยุโรปที่มีราคาสูง รวมถึงมีขนาดหรือสัดส่วนของอุปกรณ์ไม่เหมาะกับสรีระคนไทยอีกด้วย เบื้องต้นผลิตภัณฑ์ที่ผลิตได้จากโครงการนี้จะป้อนให้กับผู้ป่วยในประเทศทั้งหมด
นอกจากนี้ บริษัทยังอยู่ระหว่างการวิจัยและพัฒนาผลิตภัณฑ์ เพื่อผลิตวัสดุที่สามารถเหนี่ยวยึดกระดูกได้ดี สําหรับผู้ป่วยสูงอายุ หรือผู้ป่วยที่มีปัญหากระดูกพรุน ซึ่งเป็นอีกหนึ่งกิจการที่จะเพิ่มประสิทธิภาพการรักษา ผู้ป่วยด้านกระดูกได้มากขึ้น
นางหิรัญญา กล่าวเพิ่มเติมว่า สําหรับแนวโน้มการลงทุนผลิตอุปกรณ์ทางการแพทย์จากประเทศญี่ปุ่นก็มีความน่าสนใจด้วยเช่นกัน โดยนอกจากหอการค้าญี่ปุ่น-กรุงเทพฯ (Japanese Chamber of Commerce, Bangkok)ได้ตั้งคณะกรรมการด้านอุตสาหกรรมอุปกรณ์การแพทย์ขึ้นมาศึกษาการลงทุนในไทยและพื้นที่ระเบียงเศรษฐกิจพิเศษภาคตะวันออก หรือ อีอีซี แล้ว ยังมีนักลงทุนญี่ปุ่นจํานวนมากสนใจขยายกิจการเดิมที่ผลิตอุปกรณ์ทางการแพทย์ทั่วไป โดยจะยกระดับการผลิตด้วยการนําเทคโนโลยีเข้ามาสร้างมูลค่าเพิ่ม  สูงขึ้น
ล่าสุดมีนักลงทุนญี่ปุ่น ซึ่งเป็นผู้ผลิตวัสดุอุปกรณ์ทางการแพทย์รายใหญ่ แสดงความสนใจเข้ามาดูลู่ทางการลงทุนในกิจการผลิตกระดูกเทียม และแผ่นโลหะดามกระดูก ในประเทศไทย ช่วงแรกอาจเป็นการจัดตั้งกิจการบริษัทการค้าระหว่างประเทศหรือITCและจะพิจารณาเข้ามาลงทุนในโอกาสต่อไป ซึ่งหากการลงทุนตามโครงการดังกล่าวเกิดขึ้น จะทําให้ไทยเป็นประเทศแรกที่บริษัทเลือกเข้ามาลงทุนนอกประเทศญี่ปุ่น
“วงการแพทย์ทั่วโลกยอมรับฝีมือของผู้เชี่ยวชาญด้านกระดูกของไทยอย่างมาก ประกอบกับศักยภาพของการขยายตลาด และความชัดเจนในการส่งเสริมอุตสาหกรรมดังกล่าวในพื้นที่อีอีซี ซึ่งสามารถเป็นฐานการผลิตที่กระจายสินค้าไปยังประเทศเพื่อนบ้านได้ ทําให้มั่นใจได้ว่าอุตสาหกรรมอุปกรณ์การแพทย์เป็นอีกหนึ่งกลุ่มที่มีแนวโน้มขยายตัวได้ดีอย่างต่อเนื่องตลอดปีนี้” นางหิรัญญา กล่าว
++++++++++++++++++++++++++++++++++++++++
รัฐบาลไทย-ข่าวทำเนียบรัฐบาล-รัฐบาลจับมือประเทศกลุ่มลุ่มน้ำโขงแก้ปัญหายาเสพติดอย่างยั่งยืน
วันเสาร์ที่ 16 พฤศจิกายน 2562
รัฐบาลจับมือประเทศกลุ่มลุ่มน้ําโขงแก้ปัญหายาเสพติดอย่างยั่งยืน
รัฐบาลจับมือประเทศกลุ่มลุ่มน้ําโขงแก้ปัญหายาเสพติดอย่างยั่งยืน
นางสาวรัชดาธนาดิเรกรองโฆษกประจําสํานักนายกรัฐมนตรีแถลงถึงการประชุมระดับรัฐมนตรีภายใต้กรอบบันทึกความเข้าใจ7ฝ่ายว่าด้วยการควบคุมยาเสพติดในอนุภูมิภาคซึ่งประเทศไทยเป็นเจ้าภาพและมีรองนายกรัฐมนตรีนายวิษณุเครืองามเป็นประธานเปิดการประชุมเมื่อวันที่15พฤศจิกายน2562ประเทศในอนุภูมิภาคลุ่มน้ําโขงประกอบด้วยไทยลาวเมียนมาร์เวียดนามกัมพูชาจีนร่วมกับสํานักงานยาเสพติดและอาชญากรรมแห่งสหประชาชาติต่างตระหนักถึงสถานการณ์ยาเสพติดที่มีการผลิตยาเสพติดชนิดสังเคราะห์การลักลอบค้าและการใช้ยาเสพติดเพิ่มขึ้นการปราบปรามต้องเผชิญกับความท้าทายในหลายมิติการแก้ปัญหาให้ลุล่วงจําเป็นต้องอาศัยความร่วมมือและความรับผิดชอบของทุกประเทศในบริเวณแม่น้ําโขงเพราะมีความเกี่ยวพันกันอย่างใกล้ชิด
ความร่วมมือของประเทศลุ่มน้ําโขงในช่วงหลายปีที่ผ่านมาทําให้มีการจับกุมคดียาเสพติดได้ถี่ขึ้นลดพื้นที่ปลูกฝิ่นได้มากความร่วมมือระหว่างจุดข้ามแดนเป็นไปอย่างสะดวกสําหรับการประชุมครั้งนี้ทุกฝ่ายได้เห็นชอบที่จะเดินหน้ารับผิดชอบร่วมกันแก้ปัญหายาเสพติดโดยมุ่งเน้นการทํางาน4ด้านคือ1)การลดอุปสงค์ยาเสพติดและส่งเสริมสุขภาพประชาชน2)ความร่วมมือด้านการปราบปราม3)ความร่วมมือด้านกฏหมายและกระบวนการยุติธรรมและ4)การส่งเสริมปลูกพืชทางเลือกอย่างยั่งยืนแทนการปลูกพืชเสพติดทั้งนี้สํานักงานยาเสพติดและอาชญากรรมแห่งสหประชาชาติจะเป็นผู้รับผิดชอบการดําเนินงานในภาพรวมและติดตามและทบทวนผลสําเร็จของการทํางานตามแผนปฏิบัติการที่ได้มีการกําหนดร่วมกันตัวอย่างแผนปฏิบัติงานเช่นการรวบรวมและวิเคราะห์ข้อมูลเรื่องการระบาดของยาเสพติดทั้งโดยวิธีการกินและการฉีดการสํารวจพืชเสพติดทั้งฝิ่นและกัญชาในภูมิภาคประจําปีการแลกเปลี่ยนข้อมูลเพื่อพัฒนาเทคนิคการสืบสวนและความเชี่ยวชาญด้านการตรวจพิสูจน์คดีอาชญากรรมยาเสพติดการส่งเสริมการผลิตและตลาดแก่พืชทางเลือกเพื่อให้ผู้ปลูกพืชเสพติดเลิกปลูกพืชเดิมและมีรายได้จากการปลูกพืชใหม่อย่างยั่งยืน
การดําเนินการภายใต้เป้าหมายสี่ด้านนี้แสดงถึงความรับผิดชอบและการสนับสนุนกันและกันเพื่อนําไปสู่การพัฒนาที่ยั่งยืนและการแก้ปัญหาอย่างมีประสิทธิผลต่อปัญหายาเสพติดในกลุ่มประเทศลุ่มน้ําโขง
รัฐบาลไทย-ข่าวทำเนียบรัฐบาล-ก.แรงงาน เผย ทางการมาเลเซียกำหนดให้นายจ้างทำประกันสังคมแก่แรงงานต่างชาติ
วันพุธที่ 6 กุมภาพันธ์ 2562
ก.แรงงาน เผย ทางการมาเลเซียกําหนดให้นายจ้างทําประกันสังคมแก่แรงงานต่างชาติ
สํานักงานแรงงานในประเทศมาเลเซีย เผย แรงงานไทยที่จะไปทํางานในประเทศมาเลเซียจะต้องลงทะเบียนให้นายจ้างทําประกันสังคมกับองค์การประกันสังคมตั้งแต่วันที่ 1 มกราคม 2562 เป็นต้นไป เพื่อให้ได้รับสิทธิประโยชน์ความคุ้มครองตามกฎหมาย
วันที่ 6 กุมภาพันธ์ 2562 สํานักงานแรงงานในประเทศมาเลเซีย แจ้งว่า รัฐบาลมาเลเซียกําหนดให้นายจ้างที่มีการจ้างแรงงานต่างชาติ (ยกเว้นตําแหน่งผู้ช่วยแม่บ้าน) จะต้องลงทะเบียนลูกจ้างกับองค์การประกันสังคม Social Security Organization หรือ Socso ภายใต้กฎหมาย Empolyee’s Social Security Act 1967 (Act 4) และแผนประกันสังคม ซึ่งกําหนดให้นายจ้างจะต้องจ่ายเงินสมทบเป็นจํานวน 1.25% ของค่าจ้างแก่ Socso ทุกเดือน นับตั้งแต่วันที่ 1 มกราคม 2562 เป็นต้นไป
สําหรับขั้นตอนการดําเนินการ แรงงานต่างชาติสามารถลงทะเบียนออนไลน์ ผ่านช่องทาง PERKESO (ASSIST) หรือนายจ้างสามารถกรอกแบบฟอร์มให้สมบูรณ์ และยื่นด้วยตนเองที่สํานักงานประกันสังคมในเขตพื้นที่ หรือพื้นที่ใกล้เคียงกับสํานักงาน สําหรับแรงงานต่างชาติที่ได้รับความคุ้มครองภายใต้แผนประกันเงินทดแทน (For Workers Compensation Scheme) นายจ้างต้องลงทะเบียนให้ลูกจ้าง 1 วัน หลังจากที่ประกันดังกล่าวสิ้นสุดลง
พลตํารวจเอก อดุลย์ แสงสิงแก้ว รัฐมนตรีว่าการกระทรวงแรงงาน กล่าวว่า แรงงานต่างชาติที่เดินทางไปทํางานในประเทศมาเลเซียอย่างถูกต้องตามกฎหมายและได้ลงทะเบียนลูกจ้างกับองค์การประกันสังคมจะได้รับสิทธิประโยชน์คุ้มครองถึง 7 กรณี ได้แก่ สิทธิประโยชน์ด้านการรักษาพยาบาล สิทธิประโยชน์กรณีทุพลภาพชั่วคราว สิทธิประโยชน์กรณีทุพลภาพถาวร สิทธิประโยชน์แก่ผู้อยู่ในอุปการะ เงินสงเคราะห์เพื่อฌาปนกิจศพ (กรณีลูกจ้างเสียชีวิต) เงินสงเคราะห์แก่ผู้ดูแล (กรณีจําเป็นต้องมีผู้ดูแล) และสิทธิประโยชน์ด้านการฟื้นฟูสมรรถภาพด้านร่างกายและจิตใจหากลูกจ้างบาดเจ็บหรือเจ็บป่วยอันเนื่องมาจากการทํางาน ทั้งนี้ แรงงานไทยที่จะเดินทางไปทํางานต่างประเทศขอให้ติดตามข้อมูลข่าวสารจากทางการโดยเฉพาะกฎหมายการจ้างงานเพื่อจะได้รับรู้ข้อมูลที่ถูกต้อง ซึ่งจะทําให้ไม่เสียโอกาสด้านสิทธิประโยชน์ของแรงงานเองด้วย ติดต่อสอบถามข้อมูลเพิ่มเติมได้ที่สํานักงานแรงงานไทยในประเทศมาเลเซีย โทร. 03- 2145 5868 , 03- 2145 6004 หรือโทรสายด่วนกระทรวงแรงงาน 1506 กด 2 กรมการจัดหางาน
รัฐบาลไทย-ข่าวทำเนียบรัฐบาล-พล.อ. อุดมเดช สีตบุตร รัฐมนตรีช่วยว่าการกระทรวงกลาโหม ลงใต้ประชุมเร่งรัดงานในพื้นที่ พร้อมตรวจเยี่ยมโครงการ Smart Farm
วันพุธที่ 8 มีนาคม 2560
พล.อ. อุดมเดช สีตบุตร รัฐมนตรีช่วยว่าการกระทรวงกลาโหม ลงใต้ประชุมเร่งรัดงานในพื้นที่ พร้อมตรวจเยี่ยมโครงการ Smart Farm
พล.อ. อุดมเดช สีตบุตร รัฐมนตรีช่วยว่าการกระทรวงกลาโหม ลงใต้ประชุมเร่งรัดงานในพื้นที่ พร้อมตรวจเยี่ยมโครงการ Smart Farm
พล.อ.อุดมเดช สีตบุตร รมช.กห.ในฐานะ หน.ผู้แทนพิเศษของรัฐบาลในการแก้ปัญหา จชต. พร้อมด้วย ผู้แทนพิเศษฯ เดินทางไปร่วมประชุมที่ศูนย์อํานวยการบริหารจังหวัดชายแดนภาคใต้ (ศอ.บต.) อ.เมือง จ.ยะลา เพื่อหารือเร่งรัดติดตามการปฏิบัติงานของส่วนราชการในพื้นที่ ได้แก่ ศูนย์อํานวยการบริหารจังหวัดชายภาคใต้ (ศอ.บต.), กองอํานวยการรักษาความมั่นคงภายในภาค 4 ส่วนหน้า (กอ.รมน.ภาค ๔ สน.), ศูนย์ปฏิบัติการตํารวจจังหวัดชายแดนภาคใต้ (ศชต.) และเดินทางไปตรวจเยี่ยมโครงการการเกษตรก้าวหน้าริมทางหลวง หรือ Smart Farm ในพื้นที่ อ.กรงปินัง จ.ยะลา ซึ่งเป็นโครงการที่ ศอ.บต.นํามาพัฒนาคุณภาพชีวิตประชาชนในพื้นที่จังหวัดชายแดนภาคใต้ โดยการนําที่ดินที่เคยเป็นแปลงเกษตรที่อุดมสมบูรณ์ แต่ปัจจุบันรกร้างและไม่มีการใช้ประโยชน์ มาพลิกฟื้นความอุดมสมบูรณ์ โดยความร่วมมือร่วมใจของคนในพื้นที่จนสามารถพัฒนานํามาใช้ประโยชน์ในทางเกษตรได้​เมื่อ 8 มี.ค.60
รัฐบาลไทย-ข่าวทำเนียบรัฐบาล-นายกรัฐมนตรียืนยันมีการตรวจสอบการใช้งบประมาณดูงานต่างประเทศทุกหลักสูตร พร้อมสั่งการให้ทำรายงานเสนอทุกครั้ง
วันอังคารที่ 28 กุมภาพันธ์ 2560
นายกรัฐมนตรียืนยันมีการตรวจสอบการใช้งบประมาณดูงานต่างประเทศทุกหลักสูตร พร้อมสั่งการให้ทํารายงานเสนอทุกครั้ง
นายกรัฐมนตรียืนยันมีการตรวจสอบการใช้งบประมาณดูงานต่างประเทศทุกหลักสูตร พร้อมสั่งการให้ทํารายงานเสนอทุกครั้ง
วันนี้ (28 กุมภาพันธ์ 2560) เวลา 15.20 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีกล่าวภายหลังการประชุมคณะรัฐมนตรีถึงการติดตาม ตรวจสอบ กรณีการเดินทางไปดูงานในต่างประเทศว่า จะต้องตรวจสอบทุกหลักสูตรกรณีการเดินทางไปดูงานในต่างประเทศ ถึงความเหมาะสม และความคุ้มค่า พร้อมกับกําชับเรื่องการใช้งบประมาณ และให้ทํารายงานนําเสนอตนเองเพี่อพิจารณานําผลการไปดูงานมาประยุกต์ใช้ในประเทศไทย
---------------------------------------
รัฐบาลไทย-ข่าวทำเนียบรัฐบาล-นายกฤษศญพงษ์ ศิริ ปลัดกระทรวงวัฒนธรรม เป็นประธานเปิดโครงการพัฒนาและยกระดับงานสืบสานประเพณีบุญคูณลาน ตำนานข้าวอินทรีย์ วิถีวัฒนธรรมยโสธร
วันจันทร์ที่ 20 มกราคม 2563
นายกฤษศญพงษ์ ศิริ ปลัดกระทรวงวัฒนธรรม เป็นประธานเปิดโครงการพัฒนาและยกระดับงานสืบสานประเพณีบุญคูณลาน ตํานานข้าวอินทรีย์ วิถีวัฒนธรรมยโสธร
นายกฤษศญพงษ์ ศิริ ปลัดกระทรวงวัฒนธรรม เป็นประธานเปิดโครงการพัฒนาและยกระดับงานสืบสานประเพณีบุญคูณลาน ตํานานข้าวอินทรีย์ วิถีวัฒนธรรมยโสธร
วันที่ ๑๘ มกราคม ๒๕๖๓ เวลา ๑๖.๐๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม มอบหมายให้นายกฤษศญพงษ์ ศิริ ปลัดกระทรวงวัฒนธรรม เป็นประธานเปิดโครงการพัฒนาและยกระดับงานสืบสานประเพณีบุญคูณลาน ตํานานข้าวอินทรีย์ วิถีวัฒนธรรมยโสธร ประจําปีงบประมาณ พ.ศ. ๒๕๖๓ โดยมีนายเวียง วรเชษฐ์ ที่ปรึกษารัฐมนตรีว่าการกระทรวงวัฒนธรรม นายพิกิฏ ศรีชนะ เลขานุการรัฐมนตรีว่าการกระทรวงวัฒนธรรม นางประนอม คลังทอง รองอธิบดีกรมศิลปากร รักษาการในตําแหน่งผู้ตรวจราชการกระทรวงวัฒนธรรม นายสมเพชร สร้อยสระคูรองผู้ว่าราชการจังหวัดยโสธร วัฒนธรรมจังหวัดภาคตะวันออกเฉียงเหนือ ผู้แทนกระทรวงเกษตรและสหกรณ์ หัวหน้าส่วนราชการ หน่วยงานรัฐวิสาหกิจ ผู้บริหารสถานศึกษา องค์กรปกครองส่วนท้องถิ่น ภาคเอกชน และประชาชนเข้าร่วมงานเป็นจํานวนมาก ณ บริเวณลานสนามหน้าที่ว่าการอําเภอกุดชุม จังหวัดยโสธร
งานประเพณีบุญคูณลาน หรือที่ชาวบ้านเรียกว่า “บุญกุ้มข้าวใหญ่” หรือ “บุญคูณข้าว” ของจังหวัดยโสธร โดยเฉพาะที่อําเภอกุดชุมถือเป็นต้นแบบของการสืบสานวัฒนธรรมประเพณีนี้มาอย่างต่อเนื่องยาวนาน ชาวบ้าน ชุมชน หน่วยงาน และวัด ได้ร่วมแรง ร่วมใจกันพัฒนาการจัดงานมาโดยลําดับ มีการส่งเสริมให้เกิดการมีส่วนร่วมของประชาชนในพื้นที่ใกล้เคียง เพื่อถ่ายทอดและเผยแพร่ประเพณีท้องถิ่นที่เป็นสิริมงคล วัฒนธรรมอันดีงามที่เกี่ยวกับข้าว ให้ไปสู่สายตาประชาชนทั่วประเทศและทั่วโลก
รัฐบาลไทย-ข่าวทำเนียบรัฐบาล-รมว.พม. กำชับ จนท. เร่งช่วยเหลือครอบครัวหญิงชราวัย 67 ปี ต้องรับภาระเพียงลำพังเลี้ยงดูหลานสาว ที่ป่วยเป็นโรคโลหิตจาง ที่ จ.หนองบัวลำภู
วันพฤหัสบดีที่ 20 กรกฎาคม 2560
รมว.พม. กําชับ จนท. เร่งช่วยเหลือครอบครัวหญิงชราวัย 67 ปี ต้องรับภาระเพียงลําพังเลี้ยงดูหลานสาว ที่ป่วยเป็นโรคโลหิตจาง ที่ จ.หนองบัวลําภู
รมว.พม. กําชับ จนท. เร่งช่วยเหลือครอบครัวหญิงชราวัย 67 ปี ต้องรับภาระเพียงลําพังเลี้ยงดูหลานสาว ที่ป่วยเป็นโรคโลหิตจาง ที่ จ.หนองบัวลําภู และกรณีเด็กสาววัย 16 ปี ป่วยเป็นโรคออทิสติก ถูกพ่อเลี้ยงทําร้ายร่างกายได้รับบาดเจ็บสาหัส ที่ จ.ปทุมธานี
วันนี้ (20 ก.ค. 60) เวลา 08.00 น. นายณรงค์ คงคํา โฆษกกระทรวงการพัฒนาสังคมและความมั่นคงของมนุษย์ เปิดเผยว่าพลตํารวจเอก อดุลย์ แสงสิงแก้ว รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)เป็นประธานการประชุมศูนย์ปฏิบัติการกระทรวงการพัฒนาสังคมและความมั่นคงของมนุษย์ (ศปก.พม.) ครั้งที่ 675/2557-2560 เพื่อรับทราบปัญหาทางสังคมต่างๆ ที่เกิดขึ้นในแต่ละวัน และร่วมหาแนวทางการแก้ไขปัญหาและการป้องกันปัญหาดังกล่าว โดยมีผู้บริหารและผู้แทนจากหน่วยงานในกระทรวงฯ เข้าร่วมประชุม ณ ห้องประชุมชั้น 8 กระทรวงการพัฒนาสังคมและความมั่นคงของมนุษย์ สะพานขาว กรุงเทพฯ
พลตํารวจเอก อดุลย์กล่าวว่า จากกรณีหญิงชราวัย 67 ปี ต้องรับภาระเพียงลําพังเลี้ยงดูหลานสาวที่ป่วยเป็นโรคโลหิตจาง ทําให้ร่างกายไม่แข็งแรง อีกทั้งถูกพ่อ-แม่ทอดทิ้งไป แต่เป็นเด็กเรียนดี มีความกตัญญู ครอบครัวมีฐานะยากจน ที่อําเภอศรีบุญเรือง จังหวัดหนองบัวลําภู นั้น ตนได้กําชับให้พัฒนาสังคมและความมั่นคงของมนุษย์จังหวัดหนองบัวลําภู (พมจ.หนองบัวลําภู) พร้อมหน่วยงานที่เกี่ยวข้องในพื้นที่ เร่งลงพื้นที่เพื่อตรวจสอบข้อเท็จจริง และประเมินทางสังคมของครอบครัวดังกล่าว เพื่อให้การช่วยเหลือในเบื้องต้นตามภารกิจด้านเด็กและผู้สูงอายุของกระทรวง พม. มอบสิ่งของเครื่องใช้ที่จําเป็น และอุปกรณ์การศึกษา อีกทั้งประสานหน่วยงานที่เกี่ยวข้องในพื้นที่ช่วยเหลือดูแลในเรื่องการรักษาพยาบาลของเด็กหญิงดังกล่าวอย่างใกล้ชิด และช่วยเหลือเรื่องการศึกษาของเด็กในระยะยาว นอกจากนี้ ยังให้ความช่วยเหลือในเรื่องสวัสดิการสังคมตามความเหมาะสม อาทิ การให้คําแนะนําปรึกษาแก่หญิงดังกล่าว ในเรื่องการส่งเสริมการประกอบอาชีพ เพื่อสร้างรายได้ที่เพียงพอและมั่นคงต่อไป
พลตํารวจเอก อดุลย์กล่าวเพิ่มเติมว่า สําหรับกรณีเด็กสาววัย 16 ปี ป่วยเป็นโรคออทิสติก มีพัฒนาการทางสมองช้า นอนป่วยติดเตียงตั้งแต่กําเนิด ถูกพ่อเลี้ยงทําร้ายร่างกายจนได้รับบาดเจ็บสาหัส ส่งผลให้มีเลือดคั่งในสมอง ใบหน้าเขียวช้ํา โดยแพทย์ระบุว่าถูกของแข็งตีอย่างรุนแรง ที่จังหวัดปทุมธานี นั้น ตนได้กําชับให้พัฒนาสังคมและความมั่นคงของมนุษย์จังหวัดปทุมธานี (พมจ.ปทุมธานี) พร้อมหน่วยงานที่เกี่ยวข้องในพื้นที่ เร่งลงพื้นที่เพื่อตรวจสอบข้อเท็จจริง และประเมินทางสังคมของครอบครัวดังกล่าว เพื่อให้การช่วยเหลือในเบื้องต้นตามภารกิจด้านเด็กของกระทรวง พม. พร้อมประสานหน่วยงานที่เกี่ยวข้องในพื้นที่ช่วยเหลือดูแลในเรื่องการรักษาพยาบาลของเด็กสาวอย่างใกล้ชิด และให้ความช่วยเหลือในเรื่องสวัสดิการสังคม เพื่อขอรับสิทธิตามกฎหมายตามความเหมาะสมในระยะยาวต่อไป
รัฐบาลไทย-ข่าวทำเนียบรัฐบาล-รอง นรม. ธนะศักดิ์ฯ มอบโล่เกียรติคุณแก่ ทพญ.นภัสพร ชำนาญสิทธิ์ ในฐานะผู้หญิงไทยคนแรกที่พิชิตยอดเขา เอเวอเรสต์
วันจันทร์ที่ 21 พฤศจิกายน 2559
รอง นรม. ธนะศักดิ์ฯ มอบโล่เกียรติคุณแก่ ทพญ.นภัสพร ชํานาญสิทธิ์ ในฐานะผู้หญิงไทยคนแรกที่พิชิตยอดเขา เอเวอเรสต์
.....
วันนี้ (21 พฤศจิกายน 2559) เวลา 10.30 น. ณ ห้องรับรอง 1 ตึกบัญชาการ 1 ทําเนียบรัฐบาล
นางกอบกาญจน์ วัฒนวรางกูร รัฐมนตรีว่าการกระทรวงการท่องเที่ยวและกีฬา ได้นําทันตแพทย์หญิง นภัสพร ชํานาญสิทธิ์ หรือ “หมออีม”
เข้าเยี่ยมคาราวะ พลเอก ธนะศักดิ์ ปฏิมาประกร รองนายกรัฐมนตรี เพื่อรับมอบโล่เกียรติคุณในฐานะผู้หญิงไทยคนแรกที่สามารถพิชิตยอดเขาเอเวอเรสต์ได้สําเร็จ
เมื่อวันที่ 19 พฤษภาคม 2559 พร้อมรับมอบเงินรางวัลสนับสนุนจํานวน 500,000 บาท จากพล.ต. ฉลองรัฐ นาคอาทิตย์ ผู้อํานวยการสํานักงานสลากกินแบ่งรัฐบาล
โอกาสนี้ รองนายกรัฐมนตรีได้มอบโล่เกียรติคุณ พร้อมกล่าวแสดงความชื่นชมในความสามารถของหมออีมที่มีความมุ่งมั่นในการพิชิตยอดเขาที่สูงที่สุดในโลก
จนประสบความสําเร็จสร้างชื่อให้กับประเทศชาติ ด้านหมออีม ได้กล่าวขอบคุณรัฐบาลที่ช่วยสนับสนุนอย่างเต็มที่ตลอดมา
​ทําให้มีกําลังใจและมีความพยายามในการปีนเขาจนประสบความสําเร็จดังกล่าว
-----------------------------------------------------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รองปลัด สุรพลฯ เข้ารับรางวัลผู้ปิดทองหลังพระจากสมาคมนักข่าวอาชญากรรมแห่งประเทศไทย
วันเสาร์ที่ 15 ธันวาคม 2561
รองปลัด สุรพลฯ เข้ารับรางวัลผู้ปิดทองหลังพระจากสมาคมนักข่าวอาชญากรรมแห่งประเทศไทย
รองปลัด สุรพลฯ เข้ารับรางวัลผู้ปิดทองหลังพระจากสมาคมนักข่าวอาชญากรรมแห่งประเทศไทย
วันนี้ (15 ธันวาคม 2561) นายสุรพล ชามาตย์ รองปลัดกระทรวงอุตสาหกรรม เข้ารับรางวัลผู้ปิดทองหลังพระจากสมาคมนักข่าวอาชญากรรมแห่งประเทศไทย โดยมีศาสตราจารย์พิเศษ วิชามหาคุณ ประธานมูลนิธิต่อต้านการทุจริต เป็นประธานการมอบรางวัล โดยรางวัลดังกล่าวคณะกรรมการสมาคมและผู้ทรงคุณวุฒิพิจารณาจากผลงานการจับกุมโรงงานกําจัดขยะเถื่อนเป็นพิษที่ผิดกฎหมายที่สร้างมลพิษต่อชุมชนและประชาชน โดยเฉพาะการตรวจสอบขยะอิเล็กทรอนิกส์ที่เป็นการทําลายสิ่งแวดล้อม ด้วยการปฏิบัติหน้าที่ด้วยความซื่อสัตย์สุจริตโดยบังคับใช้กฎหมายที่เป็นธรรมกับทุกฝ่าย ณ อาคารพุทธวิชชาลัย มหาวิทยาลัยราชภัฎพระนคร